12. ΑΝΑΓΚ. ΝΟΜΟΣ υπ' αριθ. 617 της 4/6 Απρ. 1937 Περί ερμηνείας νομισματικών νόμων. Άρθρον μόνον.- Αι προ των Νόμ. 987 και 1414 συνομολογηθείσαι μετά Τραπεζών εν Ελλάδι ανώμαλοι παρακαταθήκαι ή μεσεγγυήσεις εις ξένον νόμισμα συνεπεία συμβάσεων, εν αις μετείχε και το Δημόσιον ως συμβαλλόμενος, θεωρούνται γενόμεναι εις συνάλλαγμα επί της Χώρας του εις ο είχον γίνει ξένου νομίσματος και εξοφλούνται συμφώνως προς τας διατάξεις του από 29 Ιουλ. 1932 Α.Δ/τος "περί μετατροπής εις δραχμάς των εις ξένον νόμισμα ή συνάλλαγμα οφειλών", ως τούτο εκυρώθη και ετροποποιήθη δια του Ν.Δ. της 1ης Αυγ. 1935. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 